O‘zbekiston Respublikasi Prezidentining 2022-yil 1-martdagi “Mahalla va nuroniylarni qo‘llab-quvvatlash vazirligi faoliyatini tashkil etish to‘g‘risida”gi PQ-147-son qaroriga o‘zgartirishlar va qo‘shimcha kiritish to‘g‘risida

Qoraqalpog‘iston Respublikasi hududining geografik joylashuvi hamda uning o‘ziga xos xususiyatlarini inobatga olib, Mahalla va nuroniylarni qo‘llab-quvvatlash vazirligi faoliyati samaradorligini oshirish, hududda qulay boshqaruv muhitini yaratish maqsadida:
 1. O‘zbekiston Respublikasi Prezidentining 2022-yil 1-martdagi “Mahalla va nuroniylarni qo‘llab-quvvatlash vazirligi faoliyatini tashkil etish to‘g‘risida”gi PQ-147-son qaroriga ilovaga muvofiq o‘zgartirishlar va qo‘shimcha kiritilsin.
 2. Vazirlar Mahkamasi mazkur qarordan kelib chiqadigan vazifalarni amalga oshirish yuzasidan zarur choralarni ko‘rsin.
 3. Ushbu qarorning ijrosini nazorat qilish O‘zbekiston Respublikasining Bosh vaziri A.N. Aripov zimmasiga yuklansin.
 1. 1-bandning “b” kichik bandida:
 a) uchinchi xatboshi quyidagi tahrirda bayon etilsin:
 “13 nafar shtat birligidan iborat Qoraqalpog‘iston Respublikasi Mahalla va nuroniylarni qo‘llab-quvvatlash vazirligining tuzilmasi 3-ilovaga muvofiq;”;
 b) quyidagi mazmundagi to‘rtinchi xatboshi bilan to‘ldirilsin:
 “156 nafar shtat birligidan iborat viloyatlar va Toshkent shahar mahalla va nuroniylarni qo‘llab-quvvatlash boshqarmalarining namunaviy tuzilmasi 3a-ilovaga muvofiq;”;
 v) to‘rtinchi xatboshi beshinchi xatboshi deb hisoblansin.
 2. 3-ilova quyidagi mazmundagi 3 va 3a-ilovalar bilan almashtirilsin: